زى ماكون عطشان يا قلبى

زى ما اكون عطشان

   كلمات 
تعرف لما بقابلك .. يومها بحس بايه

زى ما اكون عطشان .. وشربت

زى ما اكون زعلان .. وفرحت

زى ما اكون تعبان .. وارتحت

ده اللى انا بشعر بيه يا حبيبى

ياحبيبي

بتشوقلك بتشوقلك

شوق عصفور متلهف ع الحرية

وانا محتاجلك انا محتاجلك

زي الورد اللي بيحتاج للهوا والمية

واما بقابلك ببقى ف نشوة

نشوة كبيرة كبيرة

نشوة كبيرة تكفي حياتي الجاية

بتنسيني قساوة الماضي .. بتنسيني

وتخليني ف قربك راضي .. بتخليني

زى ما اكون عطشان وشربت

زى ما اكون زعلان وفرحت

زى ما اكون تعبان وارتحت

ده اللى انا بشعر بيه يا حبيبى

ياحبيبي

وانت معايا بعيش ايامي

اليوم فيها بعمر طويل

وألقى هنايا معاك يا غرامي

هنا مالهوش ف الدنيا مثيل

ما انت كفاية تكون قدامي

يبقى الكون قدامي جميل

بتنسيني قساوة الماضي .. بتنسيني

وتخليني ف قربك راضي .. بتخليني

زى ما اكون عطشان وشربت

زى ما اكون زعلان وفرحت

زى ما اكون تعبان وارتحت

ده اللى انا بشعر بيه يا حبيبى

ياحبيبي
 شوف كمان 

تصنيف:اغانى باللغه المصريه
تصنيف:اغانى محرم فؤاد
تصنيف:كلمات اغانى